**Cançoneta lleu i plana**

Cançoneta lleu i plana,  
lleugereta, sense ufana,  
faré sobre Mon Marquès,  
traïdor de Mataplana,  
tan farcit d'engany i obès.  
*Ah, Marquès, Marquès, Marquès  
tan d'engany farcit i obès!*  
Benhagen, Marquès, les pedres  
de Melgur, prop de Someiras,  
on perdéreu de dents, tres;  
no en sofriren les primeres  
i no s’hi coneix pas res.  
*Ah, Marquès, Marquès, Marquès  
tan d'engany farcit i obès!*  
El braç no us val una figa,  
sembla un cabiró de biga  
i el porteu molt mal estès;  
caldrien fregues d'ortiga  
que el nervi us deixessin tes.  
*Ah, Marquès, Marquès, Marquès  
tan d'engany farcit i obès!*  
Marquès, qui de vós es fia  
no té amor ni companyia;  
ull viu, si vol sortir il·l`ès;  
que vagi amb vós a ple dia,  
de nit no li és permès.  
*Ah, Marquès, Marquès, Marquès  
tan d'engany farcit i obès!*  
És ben foll qui amb vós es vana  
de sestar de bona gana  
sense calçó cordovès;  
no és de fill de cristiana  
un costum tan poc cortès.  
*Ah, Marquès, Marquès, Marquès  
tan d'engany farcit i obès!*

Guillem de Berguedà

Pràctica lectora:

1. Elabora una llista de defectes i vicis que Guillem de Berguedà utilitza contra Ponç de Mataplana.
2. Explica el significat del poema.
3. Qui era Ponç de Mataplana? I Gullem de Berguedà?